A Törvényszék (kilencedik tanács) 2019. január 17‑i ítélete –

Turbo‑K International kontra EUIPO – Turbo‑K (TURBO‑K)

(T‑671/17. sz. ügy)

„Európai uniós védjegy – Felszólalási eljárás – A TURBO‑K európai uniós szóvédjegy bejelentése – TURBO‑K nem lajstromozott korábbi védjegyek – Viszonylagos kizáró ok – A megjelölésnek a helyi jelentőségűt meghaladó mértékű kereskedelmi forgalomban történő használata elmaradása – A 207/2009/EK rendelet 8. cikkének (4) bekezdése (jelenleg az (EU) 2017/1001 rendelet 8. cikkének (4) bekezdése) – A common law szerinti jellegbitorlási keresetre (action for passing off) vonatkozó szabályrendszer – »Goodwill«”

1. Európai uniós védjegy – Az európai uniós védjegy meghatározása és megszerzése – Viszonylagos kizáró okok – Nem lajstromozott védjegy, illetve a gazdasági tevékenység körében használt más megjelölés jogosultjának felszólalása – Feltételek – A hivatkozott megjelölésre irányadó nemzeti jog által előírt szempontokra figyelemmel történő értékelés (207/2009 tanácsi rendelet, 8. cikk, (4) bekezdés) (lásd: 33. pont)

2. Megsemmisítés iránti kereset – Tárgy – Az érvelés több pillérén alapuló határozat, amelyek mindegyike elegendő ahhoz, hogy megalapozza annak rendelkező részét – Az ilyen határozat megsemmisítése – Feltételek (EUMSZ 263. cikk) (lásd: 39. pont)

3. Európai uniós védjegy – Az európai uniós védjegy meghatározása és megszerzése – Viszonylagos kizáró okok – Nem lajstromozott védjegy, illetve a gazdasági tevékenység körében használt más megjelölés jogosultjának felszólalása – A megjelölés helyi jelentősége – Értékelési szempontok (207/2009 tanácsi rendelet, 8. cikk, (4) bekezdés) (lásd: 52. pont)

4. Nemzeti jog – A nemzeti jogokra való hivatkozás – Az Egyesült Királyság joga – A jellegbitorlási keresetre (action for passing off) vonatkozó szabályrendszer (lásd: 56–58., 64., 69. és 79. pont)

5. Európai uniós védjegy – Az európai uniós védjegy meghatározása és megszerzése – Viszonylagos kizáró okok – Nem lajstromozott védjegy, illetve a gazdasági tevékenység körében használt más megjelölés jogosultjának felszólalása – TURBO‑K szóvédjegy és TURBO‑K nem lajstromozott védjegyek (207/2009 tanácsi rendelet, 8. cikk, (4) bekezdés) (lásd: 59., 68., 71., 72., 81. és 85. pont)

6. Európai uniós védjegy – Jogorvoslati eljárás – Fellebbezés benyújtására és az eljárásban félként történő részvételre jogosult személyek – Olyan személyek, akik kérelmeinek valamely határozat nem adott helyt – A védjegy lajstromozásával szembeni, a korábbi védjeggyel való összetéveszthetőség fennállásán alapuló felszólalásnak anélkül helyt adó határozat, hogy elismerné a korábbi védjegy fokozott megkülönböztető képességét – Az eljáráshoz fűződő érdek hiánya – Elfogadhatatlanság (207/2009 tanácsi rendelet, 65. cikk, (4) bekezdés) (lásd: 90. és 91. pont)

7. Európai uniós védjegy – Nemzeti védjegybejelentéssé való átalakítás – A nemzeti eljárás alkalmazására irányuló kérelem (207/2009 tanácsi rendelet, 112. cikk, (2) bekezdés, b) pont) (lásd: 95–97. pont)

Tárgy

Az EUIPO második fellebbezési tanácsának a Turbo‑K és a Turbo‑K International közötti felszólalási eljárással kapcsolatban 2017. július 14‑én hozott határozata (R 2135/2016‑2. sz. ügy) ellen benyújtott kereset.

Rendelkező rész

1) A Törvényszék a keresetet elutasítja.

2) A Törvényszék a csatlakozó keresetet mint elfogadhatatlant elutasítja.